|  |  |  |  |
| --- | --- | --- | --- |
| Rīgā | 08.01.2018. | Nr. | 4-3.1e/2018/58 |
| Uz |  | Nr. |  |

Valsts kancelejai

Par Ministru kabineta sēdes

protokollēmumā dotā uzdevuma izpildi

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4. apakšpunktu, izskatīšanai Ministru kabineta sēdē iesniedzu Ministru kabineta sēdes protokollēmuma „Par Ministru kabineta 2017. gada 31. janvāra sēdes protokollēmuma (prot.Nr. 5 22.§) “Noteikumu projekts „Papildu prasību ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās noteikšanas kārtība”” 2. punktā dotā uzdevuma izpildi” projektu.

|  |  |  |
| --- | --- | --- |
| 1. | Iesniegšanas pamatojums | Ar Ministru kabineta 2017. gada 31. janvāra sēdes protokollēmuma (prot.Nr. 5 22.§) „Noteikumu projekts „Papildu prasību ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās noteikšanas kārtība” (turpmāk – protokollēmums) 2.punktu tika uzdots Izglītības un zinātnes ministrijai un Veselības ministrijai atbilstoši kompetencei izvērtēt un nepieciešamības gadījumā līdz 2017.gada 31.maijam noteiktā kārtībā iesniegt izskatīšanai Ministru kabinetā priekšlikumus grozījumiem normatīvajos aktos, nosakot adaptācijas perioda piemērošanas kārtību reglamentētās profesijās veselības aprūpes jomā.Saskaņā ar likumu „Par reglamentētajām profesijām un profesionālās kvalifikācijas atzīšanu” adaptācijas periods ir periods, kurā profesionālo kvalifikāciju ārvalstīs ieguvusi persona reglamentētajā profesijā Latvijas Republikā darbojas kvalificēta attiecīgās profesijas pārstāvja uzraudzībā. Līdz šim Latvijā nevienā profesionālās kvalifikācijas atzīšanas gadījumā nav noteikts adaptācijas periods, nav izveidojusies prakse adaptācijas perioda nodrošināšanai, veselības aprūpes jomas normatīvajos aktos nav tiesību normu par adaptācijas perioda piemērošanu. Ņemot vērā, ka profesionālās kvalifikācijas atzīšanā saistoša ir Eiropas Parlamenta un Padomes 2005.gada 7.septembra direktīva [2005/36/EK](http://eur-lex.europa.eu/eli/dir/2005/36/oj/?locale=LV) par profesionālo kvalifikāciju atzīšanu, vienoti principi adaptācijas perioda piemērošanā ir visās Eiropas Savienības un Eiropas Ekonomiskās zonas dalībvalstīs. Lai apzinātu adaptācijas perioda piemērošanas pieredzi veselības aprūpes jomas reglamentētajās profesijās Lietuvā un Igaunijā, kā arī citās Eiropas valstīs, Izglītības un zinātnes ministrija 2018.gada 26.janvārī organizēs starptautisku semināru, kurā piedalīsies Eiropas Komisijas, Lietuvas, Igaunijas un Latvijas eksperti profesionālās kvalifikācijas atzīšanas jomā. Seminārs dos iespēju izstrādāt starptautiski aprobētai pieredzei, kā arī Latvijas veselības aprūpes sistēmas regulējumam un organizatoriskajai uzbūvei atbilstošu pieeju adaptācijas perioda nodrošināšanā. |
| 2. | Valsts sekretāru sanāksmes datums un numurs | Nav attiecināms |
| 3. | Informācija par saskaņojumiem | Protokollēmums saskaņots ar Veselības ministriju |
| 4. | Informācija par saskaņojumu ar Eiropas Savienības institūcijām | Nav attiecināms |
| 5. | Politikas joma | Veselības politikas jomaIndustrijas un pakalpojumu politikas joma |
| 6. | Atbildīgā amatpersona | Izglītības un zinātnes ministrijas valsts sekretāra vietniece – Politikas iniciatīvu un attīstības departamenta direktore Gunta ArājaVeselības ministrijas Stratēģiskās plānošanas nodaļas vecākā eksperte Dace Roga |
| 7. | Uzaicināmās personas | Izglītības un zinātnes ministrijas valsts sekretāra vietniece – Politikas iniciatīvu un attīstības departamenta direktore Gunta ArājaVeselības ministrijas Valsts sekretāra vietniece veselības politikas jautājumos Daina Mūrmane-Umbraško |
| 8. | Projekta ierobežotas pieejamības statuss | Nav attiecināms |
| 9. | Cita informācija | Nav attiecināms |

Pielikumā:

1. Ministru kabineta sēdes protokollēmuma „Par Ministru kabineta 2017. gada 31. janvāra sēdes protokollēmuma (prot.Nr. 5 22. §) “Noteikumu projekts „Papildu prasību ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās noteikšanas kārtība”” 2. punktā dotā uzdevuma izpildi” projekts uz 1 lp. (datne: IZMProt\_020118\_adaptper)

2. Veselības ministrijas 2017.gada 28.decembra atzinums Nr. 01-09/5979 Atzinums par Ministru kabineta sēdes protokollēmuma projektu (31.01.2017. prot.Nr.5, 22. §) uz 2 lp. (datne: VMatz\_271217\_IZM).

Izglītības un zinātnes ministrs Kārlis Šadurskis

10.01.2018 8:17

491

I.Stūre

Inese.Sture@izm.gov.lv